पाएं अपने शहर की ताज़ा ख़बरें और फ्री ई-पेपरडाउनलोड करें
महासमुंद जिले में मई का पहला दिन वैसा ही रहा जैसा अप्रैल महीना था। 1 मई को जिले में 504 कोरोना पॉजिटिव मरीज की पहचान हुई है। वहीं शनिवार को 4 मौत और 426लोग स्वस्थ हुए हैं। स्वास्थ्य विभाग की ओर से जारी मेडिकल बुलेटिन के अनुसार शनिवार को महासमुंद ब्लॉक में 152, बागबाहरा में 78, पिथौरा में 67, बसना में 81 और सरायपाली में 126 कोरोना संक्रमितों की पहचान हुई है। शनिवार को महासमुंद जिले में कुल 1755 सैंपल की जांच की गई। रैपिड एंटीजेन किट से 1437 सैंपल की जांच में 392 पाॅजिटिव मिले। इसी तरह ट्रू-नॉट के 103 सैंपल में 59 की रिपोर्ट पॉजिटिव आई। साथ ही हमारे जिले के आरटीपीसीआर लैब में शनिवार को 215 सैंपल की जांच की गई, जिसमें से 53 की रिपोर्ट पॉजिटिव आई। स्वास्थ्य विभाग से प्राप्त जानकारी के अनुसार महासमुंद जिले में अब तक कुल 23032 पॉजिटिव मरीजों की पहचान हो चुकी है। इनमें से 18605 पूरी तरह से स्वस्थ हो चुके हैं वहीं 248 लोग दम तोड़ चुके हैं। वर्तमान में एक्टिव केस की संख्या 4179 है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn